b'\n_START_ARTICLE_\nTalno ogrevanje\n_START_PARAGRAPH_\nTalno ogrevanje je na\xc4\x8din ogrevanja objektov, kjer so grelni elementi name\xc5\xa1\xc4\x8deni v tla. Prostor se ogreva s pomo\xc4\x8djo prevoda (kondukcije), prestop (konvekcije) in sevanja (radiacije). Termin radiacijsko gretje se po navadi uporablja, kjer je vsaj 50% toplote v obliki sevanja._NEWLINE_Prve oblike talnega ogrevanja so se pojavile \xc5\xbee v neolitiku, kar dokazujejo arheolo\xc5\xa1ki ostanki iz Azije in Aleutov. Takratni prebivalci v podzemnih bivali\xc5\xa1\xc4\x8dih so usmerjali dim na jarke izkopane v tleh. Dim je segrel kamenje, ki je potem z radiacijo ogrevalo prostore. Na tej podlagi so se razvili moderni sistemi._NEWLINE_Moderni sistemi uporabljajo elektri\xc4\x8dno upornost - elektri\xc4\x8dni sistemi, ali pa teko\xc4\x8dine, ki ogrevajo - hidroni\xc4\x8dni sistemi. Pri slednjem sistemu je mo\xc5\xbeno tudi ohlajanje prostora._NEWLINE_Talno ogrevanje je bolj energetsko u\xc4\x8dinkovito kot konvencionalni visokotemperaturni radiatorji ali elektri\xc4\x8dni grelci, ker se pri slednjih dveh vro\xc4\x8di zrak hitro dvigne pod strop._NEWLINE_Prednost talnega ogrevanja je, da lahko uporablja ni\xc5\xbeje temperature grelnega sredstva, kar omogo\xc4\x8da uporabo npr. son\xc4\x8dnih kolektorjev tudi ko niso povsem son\xc4\x8dni dnevi. Tudi toplotne \xc4\x8drpalke delujejo z ve\xc4\x8djim izkoristkom, \xc4\x8de grejo ve\xc4\x8dje koli\xc4\x8dine vode na npr. 40 \xe2\x81\xb0C, kot pa manj\xc5\xa1e koli\xc4\x8dine na 60\xe2\x81\xb0C._NEWLINE_Poleg ogrevanja se uporabljajo tudi za taljenje snega in ledu na vozi\xc5\xa1\xc4\x8dih, plo\xc4\x8dnikih ali pa nogometnih igri\xc5\xa1\xc4\x8dih._NEWLINE_Ko so grelni elementi uliti v beton se uporablja termin "mokri" sistem (wet), ko pa so name\xc5\xa1\xc4\x8deni pod npr. leseni pod pa na tla pa "suhi" (dry)._NEWLINE_Nekatere stavbe izkori\xc5\xa1\xc4\x8dajo termalno maso, ki je ogrevana ali hlajena v \xc4\x8dasu ni\xc5\xbeje elektri\xc4\x8dne tarife - ta sistem se imenuje TABS (thermally activated building system)._NEWLINE_Bojlerji so lahko ogrevani s fosilnimi gorivi (plin, premog ali kurilno olje), elektriko, solarno energijo (kolektorji), lesom, biomaso ali pa biogorivi._NEWLINE_Toplotne \xc4\x8drpalke pa z elektriko ali zemeljskim plinom. Lahko tudi uporabljajo tudi geotermalno energijo.'